উল্লেখ্য, গত ২৭ মে ২০১৮ রবিবার নবাব নওয়াব আলী চৌধুরী সিনেট ভবন মিলনায়তনে বিশ্ববিদ্যালয়ের উপাচার্য অধ্যাপক ড. মো. আখতারুজ্জামানের সভাপতিত্বে এক প্রস্তুতি সভা অনুষ্ঠিত হয়। সভায় কর্মসূচি বাস্তবায়ন প্রসঙ্গে বিস্তারিত আলোচনা করা হয়। সুষ্ঠুভাবে দিবসটি উদ্যাপনের লক্ষ্যে বিশ্ববিদ্যালয়ের কোষাধ্যক্ষ অধ্যাপক ড. মো: কামাল উদ্দীনকে আহ্বায়ক করে ২৮ সদস্যবিশিষ্ট পরিচালনা কমিটি গঠন করা হয় এবং কমিটির সদস্য-সচিব করা হয় রেজিস্ট্রার, ঢাকা বিশ্ববিদ্যালয়কে। সভায় বিশ্ববিদ্যালয়ের সিনেট ও সিন্ডিকেট সদস্য, ডীন, প্রভোস্ট, বিভাগীয় চেয়ারম্যান, অফিস প্রধান ও বিশ্ববিদ্যালয়ের শিক্ষক সমিতির সভাপতি ও সাধারণ সম্পাদক সহ বিভিন্ন সমিতির প্রতিনিধিবৃন্দ উপস্থিত ছিলেন।